มหาวิทยาลัยมหาสารคาม
มหาวิทยาลัยมหาสารคาม (, อักษรย่อ: มมส - MSU) ตั้งอยู่ในจังหวัดมหาสารคาม ก่อกำเนิดจากวิทยาเขตของมหาวิทยาลัยศรีนครินทรวิโรฒ ตั้งแต่ปี พ.ศ. 2517 และได้รับการยกระดับเป็นมหาวิทยาลัยมหาสารคาม เมื่อปี พ.ศ. 2537 นับเป็นมหาวิทยาลัยของรัฐแห่งที่ 22 ของประเทศไทย
มหาวิทยาลัยนานาชาติศิรินสยาม
มหาวิทยาลัยนานาชาติศิรินสยาม เป็นสถาบันอุดมศึกษาเอกชนในจังหวัดเชียงใหม่ ตั้งอยู่ที่ ตำบลสบเตี๊ย อำเภอจอมทอง จังหวัดเชียงใหม่ จัดตั้งโดยบริษัท ภูมิปัญญา อินเตอร์เนชั่นแนล จำกัด ได้รับอนุญาตจากทบวงมหาวิทยาลัยให้จัดตั้งเมื่อวันที่ 10 กรกฎาคม พ.ศ. 2538 โดยมีนายธารินทร์ นิมมานเหมินท์ รัฐมนตรีว่าการกระทรวงการคลัง รักษาราชการแทนรัฐมนตรีว่าการทบวงมหาวิทยาลัยเป็นผู้อนุญาต ปัจจุบันมหาวิทยาลัยนานาชาติศิรินสยาม ยุติกิจการแล้ว